ຜູ້ສະມັກ ເປັນປະທານາທິບໍດີ ສຫລ ມີຄະແນນ ໃກ້ຄຽງກັນ (ວີດີໂອ)
ໃນຂະນະທີ່ການເລືອກຕັ້ງ ຫຍັບໃກ້ເຂົ້າມາ ຜູ້ສະມັກເປັນປະທານາທິບໍດີສະຫະລັດ ທັງສອງທ່ານ ຍັງມີຄະແນນສຽງໃກ້ຄຽງກັນ.
ປະທານາທິບໍດີສະຫະລັດ ແລະຄູ່ແຂ່ງ ຈາກພັກຣີພັບບລີກັນ ອະ ດີດຜູ້ປົກຄອງລັດ Massachusetts ທ່ານ ມິຕ ຣອມນີແມ່ນມີຄະ ແນນທໍ່ໆກັນໃນການຢັ່ງຫາງສຽງທົ່ວປະເທດຂະນະທີ່ການໂຄສະ ນາຫາສຽງຂອງຜູ້ສະມັກເປັນປະທານາທິບໍດີທັງສອງກ້າວເຂົ້າສູ່ ໄລຍະສອງສາມມື້ສຸດທ້າຍ ກ່ອນການປ່ອນບັດເລືອກຕັ້ງໃນວັນ ທີ 6 ພະຈິກ ປະທານາທິບໍດີໂອບາມາ ມີຄະແນນນຳໜ້ານ້ອຍນຶ່ງຢູ່ໃນບັນດາ ລັດທີ່ຍັງບໍ່ທັນມີການຕັດສິນໃຈຢ່າງເດັດຂາດທີ່ສຳຄັນໆເພື່ອໃຫ້ ໄດ້ຮັບຄະແນນ 270 ສຽງຈາກຄະນະກຳມະການເລືອກຕັ້ງປະຈຳ ລັດ ທີ່ມີຄວາມຈຳເປັນ ຈຶ່ງຈະໄດ້ຮັບໄຊຊະນະນັ້ນ ໃນມື້ວັນສຸກວານນີ້ ທັງປະທານາທິບໍດີໂອບາມາແລະທ່ານຣອມ ນີຕ່າງກໍໄດ້ຢຸດແວ່ທີ່ລັດໂອຮາຍໂອ ຊຶ່ງເປັນລັດທີ່ມີຄວາມສຳຄັນ ໃນມື້ດຽວກັນກັບທີ່ລາຍ ງານຂອງລັດຖະບານ ແຈ້ງວ່າ ອັດຕາຄົນຫວ່າງງານ ໄດ້ເພີ້ມຂຶ້ນ 10% ເປັນ 7 9% ແຕ່ ຂະນະດຽວກັນ ກໍໄດ້ສ້າງວຽກເຮັດງານທຳເພີ່ມຕື່ມ 171,000 ໜ້າວຽກຊຶ່ງເປັນໂຕເລກທີ່ ລື່ນການຄາດໝາຍເອົາໄວ້ ຜູ້ສະມັກເປັນປະທານາທິບໍດີທັງສອງທ່ານແມ່ນມີຄວາມເຫັນແຕກຕ່າງກັນກ່ຽວກັບວ່າໂຕ ເລກທີ່ວ່ານີ້ ໝາຍຄວາມວ່າແນວໃດ ປະທານາທິບໍດີໂອບາມາ ເວົ້າວ່າ ໃນເດືອນຕຸລາ ແລ້ວນີ້ ບໍລິສັດຕ່າງໆໄດ້ວ່າຈ້າງພວກຄົນງານຫຼາຍເປັນປະຫວັດການ ໃນຮອບ 8 ເດືອນ ທີ່ຜ່ານມາ ແຕ່ທ່ານຣອມນີເອີ້ນອັດຕາຄົນຫວ່າງງານນີ້ວ່າ ເປັນສິ່ງເຕືອນຄວາມຈຳທີ່ໜ້າ ເສົ້າໃຈທີ່ວ່າເສດຖະກິດເກືອບບໍ່ມີການເໜັງຕີງເລີຍ